ข้อบัญญัติองค์การบริหารส่วนตำบลบ้านสหกรณ์ เรื่อง การลดหย่อนภาษีบำรุงท้องที่ในเขตองค์การบริหารส่วนตำบลบ้านสหกรณ์ พ.ศ. 2553
ข้อบัญญัติองค์การบริหารส่วนตำบลบ้านสหกรณ์
ข้อบัญญัติองค์การบริหารส่วนตำบลบ้านสหกรณ์
เรื่อง
การลดหย่อนภาษีบำรุงท้องที่ในเขตองค์การบริหารส่วนตำบลบ้านสหกรณ์
พ.ศ. ๒๕๕๓
 

โดยที่เป็นการสมควรออกข้อบัญญัติองค์การบริหารส่วนตำบลบ้านสหกรณ์
ว่าด้วยการลดหย่อนภาษีบำรุงท้องที่ในเขตองค์การบริหารส่วนตำบลบ้านสหกรณ์

อาศัยอำนาจตามความในมาตรา
๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗
ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)
พ.ศ. ๒๕๔๖ และมาตรา ๒๒ (๑) แห่งพระราชบัญญัติภาษีบำรุงท้องที่ พ.ศ. ๒๕๐๘ ซึ่งแก้ไขเพิ่มเติมโดยพระราชบัญญัติภาษีบำรุงท้องที่
(ฉบับที่ ๓) พ.ศ. ๒๕๔๓
อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๓ และมาตรา ๔๑ ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย องค์การบริหารส่วนตำบลบ้านสหกรณ์โดยความเห็นชอบของสภาองค์การบริหารส่วนตำบลบ้านสหกรณ์และนายอำเภอแม่ออน
จึงตราข้อบัญญัติไว้ ดังต่อไปนี้

ข้อ
๑ ข้อบัญญัตินี้เรียกว่า ข้อบัญญัติองค์การบริหารส่วนตำบลบ้านสหกรณ์
เรื่อง การลดหย่อนภาษีบำรุงท้องที่ในเขตองค์การบริหารส่วนตำบลบ้านสหกรณ์ พ.ศ. ๒๕๕๓

ข้อ
๒[๑]
ข้อบัญญัตินี้ให้ใช้บังคับในเขตองค์การบริหารส่วนตำบลบ้านสหกรณ์นับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ
๓ ในข้อบัญญัตินี้
ที่ดิน หมายความว่า พื้นที่ดิน
และให้หมายความรวมถึงพื้นที่ที่เป็นภูเขาหรือที่มีน้ำด้วย
เจ้าของที่ดิน หมายความว่า
บุคคลหรือคณะบุคคลไม่ว่าจะเป็นบุคคลธรรมดาหรือนิติบุคคล ซึ่งมีกรรมสิทธิ์ในที่ดินหรือครอบครองอยู่ในที่ไม่เป็นกรรมสิทธิ์ของเอกชน

ข้อ
๔ ให้บุคคลธรรมดาซึ่งเป็นเจ้าของที่ดินแปลงเดียวหรือหลายแปลงที่อยู่ในจังหวัดเดียวกันและใช้ที่ดินนั้นเป็นที่อยู่อาศัยของตน
เป็นที่เลี้ยงสัตว์ของตน
หรือประกอบกสิกรรมของตนในเขตองค์การบริหารส่วนตำบลบ้านสหกรณ์
ให้ลดหย่อนไม่ต้องเสียภาษีบำรุงท้องที่ได้จำนวนสามไร่

ข้อ
๕ ให้นายกองค์การบริหารส่วนตำบลบ้านสหกรณ์รักษาการให้เป็นไปตามข้อบัญญัตินี้และให้มีอำนาจออกประกาศ
ระเบียบ คำสั่งหรือข้อบังคับ เพื่อปฏิบัติการให้ไปตามข้อบัญญัตินี้


ประกาศ ณ วันที่ ๑๐
มิถุนายน พ.ศ. ๒๕๕๓
บุญช่วย เวชกิจ
นายกองค์การบริหารส่วนตำบลบ้านสหกรณ์












ปริยานุช/ผู้จัดทำ
๑๔ มกราคม ๒๕๕๔

ณัฐวดี/ตรวจ
๑๔ มกราคม ๒๕๕๔

[๑] ราชกิจจานุเบกษา
เล่ม ๑๒๗/ตอนพิเศษ ๑๕๒ ง/หน้า ๘๙/๓๐ ธันวาคม ๒๕๕๓